- עד 60%! מרתון רכישת מקלחונים בהתאמה אישית עם א.א.מקלחונים בראשון לציון!
רחצה ככלל, היא אחד הטקסים החשובים שאנו עושים במהלך היום, ובמדינות שונות כמו יפן הוא ממש טקס פולחני. שיפוץ חדר רחצה, הוא אחד התהליכים המרתקים והיצירתיים שתוכלו לעשות כדי להביע את האהבה שלכם לעצמכם. מה שכן, יחד עם כל הכיף הזה, מגיעה אחריות גדולה – לעשות את הדברים באופן הנכון ביותר, מבלי לעשות טעויות קריטיות שתהיינה בהכרח כרוכות בכסף, ולעיתים קרובות בעוגמת נפש גדולה. יש לקחת בחשבון אלמנטים רבים בבואנו לעצב את חדר הרחצה שלנו, ביניהם העובדה, שבדרך כלל מספר אנשים משתמשים באותו חדר רחצה, בגבהים שונים, עם העדפות שונות, ואהבות שונות.
חדרי הרחצה של היום צריכים מקום אחסון רב מבעבר (כשכל אחד משתמש בסוג השמפו המועדף עליו, ולא שמפו אחד לכל המשפחה), אם פעם היו עד עשרה סוגים של אריחים לחיפוי הקירות, היום סוגי האריחים והפונקציונאליות שלהם רבה יותר ממה שניתן להעלות על הדעת, ויעיד על כך ריבוי החנויות, שמוכרות מוצרים מן הסוג הזה.
1. אף אחד לא רוצה חדר רחצה חשוך ולח, ולכן בשלב התכנון של מיקום חדר הרחצה, יש לקחת בחשבון שהאמבטיה צריכה להיות שעונה של קיר חיצוני (כן, כבר ראינו לא אחת, חדרי רחצה וגם שירותים שתוכננו ללא חלון). אם אתם גרים בבית פרטי, ולא רוצים להתחיל פרוצדורה של שינויי חזית, ניתן לפתוח פתח תקרתי שיעביר גם אור טבעי וגם אוורור, פתח כזה נקרא סקייליט, והוא מעניק פתרון דקורטיבי ופונקציונאלי כאחד.
2. נסו שלא למקום חלל רטוב ליד אזור ארוח בבית. הכוונה - לא ליד הסלון או ליד פינת האוכל. זה לא בהכרח אומר שיש לעבור פרוזדור ארוך כדי להגיע לחלל הרחצה אם באים אורחים, אבל עדיין נסו להצניע במידת האפשר, אחרת תחטיאו את המטרה של פרטיות ופונקציונאליות. הדבר האחרון שתרצו, הוא לארח אנשים בסלון לארוחה קלה, ולראות בו זמנית את השירותים או גרוע מכך לשמוע את מי שמשתמש בהם.
3. כדאי שלא למקם אסלה ממול לדלת, כדי לאפשר פרטיות במידת האפשר למשתמש, ולמנוע מבוכה כשהדלת לא ננעלה.
4. השתדלו לחשוב על הרובה – אותו חומר שמפריד בין האריחים. בחדר לח, הסיכוי להצטברות פטריות על גבי הרובה הוא גבוה מחדרים אחרים. המשמעות של זה, היא שיש להשתמש ברובה ייעודית שאינה סופגת לחות, ועל כן דוחה פרזיטים למיניהם מלהתיישב עליה ולייצר פטריות ועובש. נסו שלא להשתמש באריחים קטנים (פסיפס, למשל) שמצריכים כמות רבה יותר של רובה באזורים הרטובים יותר כמו פנים המקלחון אזור האמבטיה. "לטיקריט" היא חברה שמייצרת רובה מן הסוג הזה, ונותנת מענה מושלם לבעיה מן הסוג הזה.
5. נסו לייצר מקומות אחסון רבים במידת האפשר, כדי להמנע מתצוגה לא אסתטית של מוצרים שאף אחד לא רוצה (או צריך) לראות, כמו התרופות שלכם, מוצרי היגיינה אישית וכן הלאה.
6. נסו להשתמש בקבועות מרחפות, ולא כאלה שצמודות לרצפה. המגמה הרווחת היום היא לרכוש אסלה תלויה, כמו גם ארון מרחף, ובכך לאפשר ניקיון נוח יותר ותחושה של מרחב נקי יותר.
7. חשבו על מקום לתליית המגבות, שמצד אחד ימנע הרטבה של המגבת בעת השימוש, ומנגד יאפשר בהושטת יד שימוש בה ללא טפטוף בכל רחבי החדר. כולנו יודעים מה המשמעות של זה. מלבד הלכלוך שזה מותיר, זה גם פחות בטיחותי.
8. חשבו על העובדה, שאף אחד מאיתנו לא נהיה צעיר יותר, ויש לאפשר מודולריות בהתאם לגיל של מי שמשתמש וישתמש בחדר הרחצה. אופציה (לא עלינו) לידית אחיזה (לקימה נוחה ובטיחותית), ולכניסה רחבה למקלחון (לו יהיה צורך בעתיד בכסא גלגלים).
9. חשבו על הלכלוך שמצטבר סביב הרוזטה (החלק העגול בבסיס הברז שיוצא מהכיור או מהמשטח), וכמה בקלות ניתן למנוע את הצטברות החיידקים והכתמים הקשים בשימוש פשוט בברז קירי. קיימות היום אופציות אינספור לברזים מעוצבים ואיכותיים מן הסוג הזה. שימו לב, שהפתרון המוצע כאן פחות פונקציונלי לילדים שצריכים גם להגיע בקלות לברז.
10. הגיוון הרב שמציעות היום חברות בתחום המראות משפיע באופן ישיר על העיצוב של האמבטיה. כבר אין צורך להשתמש במראה מלבנית פשוטה, כשמראה הפכה היום לחלק אינטגרלי מתהליך העיצוב של החדר. שימו לב שהמראה איכותית, ושלא תתקלף בצדה האחורי בשל האדים שמצויים בחלל.
לקבלת 10 טיפים נוספים, ניתן לפנות אלינו במייל או בטלפון, והאינפורמציה תשלח אליכם מיידית במייל.
אדריכלית ורשבסקי רחל
rachelinski@gmail.com
052-2448087
מעצבת פנים מדז'יבובסקי עינת